b"\n_START_ARTICLE_\nMe, myself & Martin Laursen\n_START_SECTION_\nHandling\n_START_PARAGRAPH_\nM\xc3\xb8d Anthony Tullberg. Tidligere fodboldspiller med en karriere, der if\xc3\xb8lge ham selv burde have v\xc3\xa6ret meget mere glorv\xc3\xa6rdig end tilf\xc3\xa6ldet var. Han n\xc3\xa5ede aldrig til en topklub. Han spillede foran 1.000 mennesker. Men det var til hans store \xc3\xa6rgrelse slet ikke s\xc3\xa5 mange, som Martin Laursen spillede foran. Og det p\xc3\xa5 trods af, at de er lige gamle, lige h\xc3\xb8je, vejer det samme og begge er h\xc3\xb8jrebenede. Som han i en s\xc3\xa6rdeles \xc3\xa6rlig tone udfordrer sig selv med at sp\xc3\xb8rge, 'Hvorfor er det ham. som er stjerne, n\xc3\xa5r det burde v\xc3\xa6re mig?'. Det bliver starten p\xc3\xa5 en film, hvor Anthony pr\xc3\xb8ver at forst\xc3\xa5 hvem Martin Laursen er. B\xc3\xa5de mennesket og fodboldspilleren. Han graver dybt i Martins karriere, hvor han udsp\xc3\xb8rger tidligere kollegaer og tr\xc3\xa6nere som Michael Laudrup, Paolo Maldini, Morten Olsen, Carlo Ancelotti, Martin J\xc3\xb8rgensen, Zlatan Ibrahimovic samt adskillige andre stjerner fra fodboldens verden, om Martin Laursens styrker og svagheder."